
ALGIRDAS BRAZAUSKAS PRIĖMĖ VOKIETIJOS GYNYBOS MINISTRĄ 

Vokietija ir toliau aktyviai rems Lietuvos integraciją į 
Europos politines ir gynybines struktūras, pasakė antradienį 
pokalbyje su Respublikos Prezidentu Algirdu Brazausku 
Vokietijos gynybos ministras Folkeris Riūe (Volker Ruhe). 
Pirmadienį jo vadovaujama delegacija atvyko su dviejų dienų 
oficialiu vizitu. 

Algirdas Bazauskas padėkojo Vokietijos Vyriausybei bei 
gynybos ministerijai už visokeriopą paramą, suteiktą Lietuvai 
po nepriklausomybės atkūrimo. Jis pareiškė įsitikinimą, kad 
šalių bendradarbiavimas ateityje bus plečiamas įvairiose 
srityse. 

Pokalbyje aptartos Kaliningrado srities demilitarizavimo 
problemos, Baltijos valstybių santykiai su Rusija, pasikeista 
nuomonėmis apie politinę padėtį kai kuriose NVS šalyse. 


VOKIETI JOS GYNYBOS MINISTRAS MANO, JOG LIETUVOS PATIRTIS 
GALI PRAVERSTI VOKIETIJAI 

"Lietuvos patirtis bendradarbiaujant su Ukraina, Baltarusija 
ir kitomis NVS šalimis gali praversti Vokietijai", antradienį 
Seimo rūmuose surengtoje spaudos konferencijoje sakė dvi dienas 
su oficialiu vizitu mūsų šalyje viešėjęs Vokietijos gynybos 
ministras Folkeris Riūė (Volker Ruhe). 

"Pirmiausia reikia atlikti namų darbus", pabrėžė ministras 
F.Riūė, atsakydamas į klausimą apie NATO plėtros perspektyvas. 
Jo teigimu, kol kas per anksti diskutuoti, kurios valstybės bus 
pirmiausia priimtos į šią tarptautinę organizaciją. Svečias 
pažymėjo, kad Vokietija yra viena aktyviausių NATO ir Europos 
Sąjungos plėtros šalininkių. 

Svečias teigė remiąs Lietuvos siekį sukurti bendrą karinį 
dalinį su Lenkija. Tokio pobūdžio sąjungos gana dažnos Vakarų 
Europoje, tvirtino jis. 

Teigiamai įvertinęs savo vizito rezultatus, ministras 
pažadėjo, jog Vokietija ir Lietuva ateityje bendradrabiaus dar 
intensyviau. \ "r 

